NaiveNeuron/SloPal huggingface dataset:
Číž, Miroslav, poslanec NR SR (2016-11-24):
Ďakujem pekne. Pán poslanec, tak sa vám priznám, že už dosť dlho sledujem tú diskusiu a čakám kedy už vystúpia tí tieňoví ministri financií z tej opozície, kde teda by sme mohli očakávať, že sa niečo dozvieme o takých širších, koncepčných pohľadoch na tvorbu rozpočtu, aká by bola vaša rozpočtová stratégia, aké hodnoty by ste preferovali. Aký je váš vzťah celkový k tvorbe peňazí štátu, to znamená, vzťah k daňovej politike, ktorú teda prezentujete v jednotlivých vystúpeniach furt, že teda veľmi výrazne vystupujete na ochranu zamestnávateľov a čohokoľvek, čo má nejakým spôsobom ohroziť alebo znížiť ich zisky, súčastí vo výrobe. Váš vzťah, povedzme, že k nerovnosti obrovskej majetkovej, ktorá v Európe začína byť zásadným problémom, a rozpráva o nej Svetová banka, Medzinárodný menový fond, nie socialisti, ktorí dokonca, bohužiaľ, niekedy. Takže vy ste niekedy v tomto smere, ako chcete, povedzme, že to, ak uznáte tú obrovskú, majetkovú nerovnosť, tie nožnice, ktoré sa roztvárajú. Ako by ste vy teda, riešili, pán kolega, čiže by ste niečo o tom povedali. Je tu celý rad vystúpení kolegov z opozície, ktorí rozprávajú o tom, kde všade sú potrebné peniaze. Tam kolegovia ďalší, že paneláky máme a niečo podobné a budeme ich musieť meniť a podobné záležitosti. Tak trošku koncepčnejší pohľad. Ja som zatiaľ ešte ani jeden nepočul. Možno, to budeme počuť z ďalších vystúpení ústne, možno niekedy pri iných príležitostiach. Ale obávam sa, že tie zjavné rozpornosti v tomto zmysle, jak má vyzerať tvorba štátnych peňazí, ktoré tečú do vreciek verejného sektoru a aký rozsah služieb má poskytovať štát, o tom v postate nepočujem nič. Tie odvetvové veci o tom, že či keď sa zvýši, čo je pre vás pravdepodobne trestný čin, že sme zvýšili tú minimálnu mzdu, ktorá je napriek tomu tuším na piatom alebo siedmom mieste na najnižšom rebríčku v Európe. V Čechách zhodou okolností... (Prerušenie vystúpenia časomerom.)
Laurenčík, Milan, podpredseda NR SR (2021-07-23):
Ďakujem. Je všeobecný súhlas s týmto procedurálnym návrhom? (Nesúhlasná reakcia pléna.) Nie. Dávam teda hlasovať. Prosím, prezentujme sa a hlasujme o procedurálnom návrhu pani poslankyne Žitňanskej. (Hlasovanie.) Prítomných 129, za 90, proti 34, zdržali sa 4, nehlasoval 1. Konštatujem, že procedurálny návrh pani poslankyne Jany Žitňanskej sme schválili a bod číslo 8 budeme prerokovať dnes o osemnástej hodine. Procedurálny návrh, pán poslanec Jozef Lukáč, nech sa páči.
Jurinová, Erika, poslankyňa NR SR (2016-09-20):
Dovolím si veľmi krátko zaujať stanovisko. Áno, presne o tom to je, že tieto dve vlády posledné nám tu už vlastne šiesty rok ukazujú, ako ťahať od rodín, od pracujúcich rodín financie do rozpočtu. Toto im ide veľmi dobre. Ale naozaj, veľmi slabo pociťujem chuť pomáhať, aby sa, chuť rodinám pomáhať, aby sa im žilo na Slovensku ľahšie. Preto verím, že aj novela zákona o sociálnom poistení, ktorá chce predĺžiť materské na rok a zvýšiť výšku vymeriavacieho základu pre výpočet materskej na 100 % hrubého vymeriavacieho základu, má svoje opodstatnenie v dnešnej dobe. Ako som povedala, sme ochotní hovoriť o percentách, sme ochotní hovoriť o výške navýšenia. Náš zákon je ambiciózny. Vieme, že si zakladá naozaj na financiách zo štátneho rozpočtu, ale tak ako aj nám pán kolega vysvetlil, že v podstate stále máme vo fonde nemocenského poistenia dostatok peňazí, ktoré sa nevyužíva na ten účel, na čo bol zriadený. Rovnako vieme, že hovoríme tu o projektoch hodnota za peniaze. Hovoríme tu o tom, že bude prijatá ďalšia daň, ktorá vytiahne z vreciek veľkých firiem takmer 60 miliónov. Som si istá, že investícia do mladých rodín sa spoločnosti najmä do budúcnosti oplatí. Preto vás žiadam o podporu tohto zákona v prvom čítaní.
Bubnár, Jozef, poslanec NR SR (2020-06-04):
Ďakujem pekne za slovo. Pán poslanec Erik Tomáš, ja, ja som veľmi mierumilovný človek, ja sa nedokážem s nikým hádať a myslím, že raz v živote som sa pohádal iba s mojou svokrou (povedané so smiechom), ale ja chcem sa s vami naozaj porozprávať tak ľudsky. Ja som teraz tri roky učil v Humennom, vy ste v Humennom takisto, na jednej strednej škole a milujem túto oblasť nášho Slovenska, je nádherná, sú tam úžasní ľudia. Erik, vy ste pred chvíľočkou povedali, že je nás tu 95 a môžeme si robiť, čo chceme, ako chceme, to je naozaj pravda. Ja sa vás ale chcem spýtať, vy ste si tak niekedy sadli a urobili takú hĺbkovú analýzu, že ako k takej mystickej akty X udalosti vôbec došlo? Prečo tu 95 poslancov a zvlášť možno 53 poslancov za stranu Obyčajní ľudia sedí? No ja vám to poviem. Ono je to preto, že slovo politik sa tými rokmi v podstate zmenilo významovo na skorumpovaný, hajzel, mafián, človek, ktorému sa nedá veriť, a vo voľbách 29. februára 2020 sa ľudia postavili a povedali, že jednoducho dosť, už máme dosť tých ľudí v sakách, ktorí tu roky nás zavádzajú, klamú, korumpujú, a vyslovene si tam začali posielať ľudí z ulice. Povedali, Joži, choď tam ty, tebe veríme, proste urob nám konečne nejaký reštart krajiny. A ja si myslím, že my to tým ľuďom dlžíme, my im musíme dať to, čo chceli, a vec ako prokuratúra je čosi veľmi kľúčové, je to garancia spravodlivosti a toho, že z tých ľudí naozaj... Tak ďakujem za slovo. (Potlesk.)
Taraba, Tomáš, poslanec NR SR (2021-11-02):
Pani kolegyňa, to, že sa postaví niekto pod trikolóru bez štátneho znaku, tak to určite nie je problém Orbánov, nie je to problém maďarskej menšiny, to je problém pána Hegera, že sa pod zlú zástavu postavil v Štúrove. Mal on povedať, že tam chýba štátny znak. Ja vám garantujem, že Orbán by sa nepostavil pod niečo, čo nie je, čo nie je maďarská zástava. Dajme tomu, že by to bola talianska, lebo tiež má rovnaké farby, tak on by si to teda nepoplietol. Takže toto by som nedával na vinu maďarskej menšine. A druhá vec, áno, tá situácia so slovenskou menšinou v Maďarsku je zlá, ale ona je zlá primárne preto, keď som tiež sa pýtal na tú situáciu, Slovensko nedokáže ani len poslať učiteľov slovenčiny do Maďarska. Tam je tak dramatický nedostatok slovenských učiteľov, a to sa teraz pýtam, že komu my potom ideme čo vyčítať, že mizne slovenská menšina kdekoľvek na svete, keď my ako štát sme tak neschopní, že nevieme zadotovať, nevieme tam poslať učiteľov. To snáď nie je problém Maďarskej republiky, že my sme tak neschopní v tejto oblasti, že necháme slovenskú menšinu bez slovenských učiteľov. Takže to by som im tiež nevyčítal. No a tretia vec, viete, akože ak tu žije 7 % Maďarov, tak podľa mňa nie je úplne v poriadku tu vyčítať, že dostávajú niečo zo štátneho rozpočtu. Veď 7 %, a to sa týka aj Rusínov a kohokoľvek, aj Rómov, to je také kvantum ľudí, ktoré prispieva na činnosť tohto štátu, že oni úplne objektívne a legitímne tiež od toho štátu môžu niečo požadovať. Takže toto by som určite teraz nebral za hendikep.
Krajčí, Marek, poslanec NR SR (2021-09-22):
Dajte hlasovať o pozmeňujúcom návrhu pani poslankyne Cigánikovej, Bittó Cigánikovej, ktorý obsahuje 14 novelizačných bodov, spoločne.
V. Veteška, podpredseda NR SR: (2004-10-26):
vládnom návrhu zákona, ktorým sa mení a dopĺňa zákon č. 107/2004 Z. z. o spotrebnej dani z piva . Vládny návrh zákona ste dostali pred prvým čítaním ako tlač č. 842 a spoločnú správu máte ako tlač č. 842a. Prosím opäť pána podpredsedu vlády a ministra financií pána Ivana Mikloša, aby vládny návrh zákona odôvodnil.
P. Hrušovský, podpredseda NR SR: (2001-10-17):
M. Mesiarik, poslanec: Ďakujem za slovo, pán podpredseda. Ja sa takisto chcem stotožniť s vystúpením pani poslankyne Aibekovej. Na jednej strane ja viem pochopiť a chápem lekárov, to je už trošku také zaujímavé, že lekári idú s takýmito návrhmi, viem pochopiť, čo ich k tomu vedie – veľmi zlá situácia vo finančnej stránke zdravotníctva. Na strane druhej chcem len zdôrazniť, že takýto návrh by nás nielen poškodil, ale vrátil minimálne 50 rokov dozadu, a čo je horšie, nič by nevyriešil. Skutočne sa stotožňujem s tými myšlienkami, že toto nič v zdravotníctve nevyrieši z hľadiska finančného a z hľadiska existencie. Na druhej strane chcem zdôrazniť a takisto zopakovať, že pokiaľ by sa malo ísť touto cestou, tak potom sa zamyslime nad systémom zdravotníctva. Načo potom poistenie? Potom poďme na biznis a nechajme to teda dobrovoľne, kto chce, sa poistí, kto nechce sa poistiť, kto nebude poistený, bude platiť. A toho sa obávam, že tu by mohli nastať rôzne špekulácie. Nakoniec tento návrh – tak v tichosti, keď sa nad tým veľmi nezamýšľame – vlastne neznamená takmer nič, ale v skutočnosti je to obrovská revolúcia, tá nepríjemná revolúcia v zdravotníctve. Takže ja sa stotožňujem s vystúpením pani Aibekovej, aby sme naozaj v súčasnosti riešili zdravotníctvo koncepčne, a nie tým, že vytrhneme z ústavy aj tú dobrú vec, ktorá tam ešte je.
Karas, Viliam, dočasne poverený minister spravodlivosti SR (2023-05-03):
Ďakujem pekne za slovo. Vážené pani poslankyne, vážení páni poslanci, na rokovanie Národnej rady Slovenskej republiky predkladám vládny návrh zákona o premenách obchodných spoločností a družstiev a o zmene a doplnení niektorých zákonov. Účelom návrhu zákona je vykonať transpozíciu smernice Európskeho parlamentu a Rady 2019/2121 z 27. novembra 2019, ktorou sa mení smernica 2017/1132, pokiaľ ide o cezhraničné premeny, zlúčenia alebo splynutia a rozdelenia. Cieľom návrhu zákona je popri transpozícii uvedenej smernice vyhotovenej... vyhotovenie jednotnej, ucelenej a prehľadnej právnej úpravy, ktorá bude upravovať vnútroštátne premeny, cezhraničné premeny a zmenu právnej formy obchodných spoločností. Návrhom zákona príde k vyňatiu ustanovení o vnútroštátnych premenách, cezhraničných premenách a zmene právnej formy z Obchodného zákonníka. Zároveň sa návrh zákona rozšíri o nové inštitúty, ktorými sú cezhraničná premena, cezhraničná fúzia, cezhraničné rozdelenie či cezhraničná zmena právnej formy a podobne. Vládny návrh zákona predpokladá pozitívny a negatívny vplyv na podnikateľské prostredie, pozitívny vplyv na informatizáciu spoločnosti a negatívny vplyv na rozpočet verejnej správy. Návrh zákona nebude mať vplyv na životné prostredie, sociálne vplyvy, vplyvy na služby verejnej správy pre občana ani vplyv na manželstvo, rodičovstvo a rodinu. Účinnosť vládneho návrhu zákona sa navrhuje od 1. marca 2024. Vážené pani poslankyne, vážení páni poslanci, dovoľujem si vás požiadať o prerokovanie vládneho návrhu zákona a o jeho podporu.
Laurenčík, Milan, podpredseda NR SR (2022-02-11):
Vážené panie poslankyne, vážení páni poslanci, otváram siedmy rokovací deň 55. schôdze Národnej rady Slovenskej republiky. O ospravedlnenie neúčasti na dnešnom rokovaní 55. schôdze Národnej rady Slovenskej republiky požiadali poslanci: pán Vladimír Baláž, Ľuboš Blaha, Robert Fico, Dušan Galis, Jozef Habánik, Eva Horváthová, Eva Hudecová, Jaroslav Karahuta, Miroslav Kollár, Ján Krošlák, Filip Kuffa, Štefan Kuffa, Ľubica Laššáková, Patrick Linhart, Erik Ňarjaš, Peter Pellegrini, Alexandra Pivková, Miroslav Suja, Peter Šuca, Richard Takáč, Vojtech Tóth, Tomáš Valášek, Jozef Valocký a Marián Viskupič. Podľa schváleného programu pristúpime k rokovaniu o bodoch 65 až 67 programu, ku ktorým bude zlúčená rozprava . Najskôr pristúpime k Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2021 . Správa je uvedená ako tlač 843. Dávam slovo poverenému členovi tohto výboru pánovi poslancovi Lukášovi Kyselicovi a prosím ho, aby správu uviedol. Pán poslanec, nech sa páči, máte slovo. Ešte pred tým, ako začneme, by som poprosil všetkých pánov poslancov, aby dodržiavali protipandemické opatrenia a aby si nasadili respirátory. Ďakujem veľmi pekne za pochopenie.
Grendel, Gábor, podpredseda NR SR (2020-12-04):
Čakáme stále na pána ministra financií. Takže poprosím vás ešte o chvíľu trpezlivosti. (Pokračovanie prestávky.)
Paška, Pavol, predseda NR SR (2013-02-07):
Pani poslankyňa Mezenská.
Paška, Pavol, predseda NR SR (2014-03-19):
(Zaznievanie gongu, ruch v sále.) Pekné popoludnie, vážené pani poslankyne, vážení páni poslanci, poprosím vás o pozornosť, budeme hlasovať o prerokovaných bodoch z programu schôdze. Dámy a páni, poprosím vás, budeme hlasovať. Pán poslanec Jasaň uvedie v prvom čítaní hlasovanie o vládnom návrhu zákona č. 43/2004 o starobnom dôchodkovom sporení, je to tlač 895. (Hlasovanie o vládnom návrhu zákona, ktorým sa mení a dopĺňa zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 895.)
Bugár, Béla, podpredseda NR SR (2011-09-13):
Pán poslanec Jánoš.
Glváč, Martin, podpredseda NR SR (2016-09-12):
Chce pán poslanec reagovať na faktickú poznámku?
Figeľ, Ján, podpredseda NR SR (2013-10-18):
Ďakujem pekne. Ďalším v poradí do rozpravy je prihlásený pán poslanec Marian Záhumenský. Nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode číslo 6 druhého pozmeňujúceho návrhu pána poslanca Galka. (Hlasovanie.) Prítomných 129 poslancov, za 17, proti 77, zdržalo sa 35. Tento bod sme neschválili.
Jurinová, Erika, podpredsedníčka NR SR (2015-10-01):
Ďakujem, pán navrhovateľ. Dávam teraz slovo spravodajcovi, ktorého určil navrhnutý gestorský výbor pre verejnú správu a regionálny rozvoj poslancovi Elemérovi Jakabovi.
Pellegrini, Peter, predseda NR SR (2023-12-12):
Pán poslanec Sabo.
Pellegrini, Peter, predseda NR SR (2015-06-23):
Ďakujem veľmi pekne. Poprosím teraz pána poslanca Milana Mojša, aby vystúpil za gestorský výbor.
P. Paška, predseda NR SR: (2010-03-03):
(Hlasovanie.) 136 prítomných, 92 za, 42 sa zdržalo, 2 nehlasovali. Tento bod sme schválili.
Heger, Eduard, podpredseda vlády a minister financií SR (2020-07-14):
Áno, áno, chcem to ukončiť. Ďakujem veľmi pekne, pán predsedajúci. Takže len, aby som teda dokončil, je mi pochopiteľné, že sa vám ťažko počúva, keď sa musíte pozerať do zrkadla vlastného rozpočtu, ktorý je pamflet. Áno, je to pamflet. My sme znovelizovali a opravili sme niektoré čísla, do rozpočtu sme nezasahovali, je to váš rozpočet. Vy máte veľké šťastie, že prišla korona, lebo keby korona neprišla, tak by sa ukázalo v plnej kráse, keď by sme išli podľa vášho rozpočtu, aby sa ukázalo na konci roka, ako ste ho krásne, v úvodzovkách, ako ste ho krásne navrhli. Takže vás zachránila korona pred tým, aby sa ukázalo, aký, aký ten rozpočet je. A dnes, keď vidíte zrkadlo vlastného rozpočtu, tak, samozrejme, sa vám to ťažko počúva a snažíte sa to hodiť na každého iného, čo bolo vždycky štýl, veď sme počúvali roky, za čo všetko môže vláda Ivety Radičovej. Čiže vy tu budete rozprávať niečo? Prepáčte, to je úplná komédia. Takže; ale ako hovorím, mali sme dobrý tréning, sme zvyknutí na vaše výhovorky a klamstvá. A už len na záver poviem jednu informáciu a to je, čo sa týka esovského deficitu. Samozrejme, vychádzame z prognóz, vychádzame z prognózy, makroprognózy, ktorá posledné, ako som hovoril, ukázala, že predpokladáme, že pokles HDP bude 9,8 percenta, na základe tejto prognózy bude pokles alebo teda deficit rádovo cez 11 percent. Áno, je to historický deficit, je to deficit, ktorý je prognózovaný, ale žijeme v turbulentných časoch, máme tu najsilnejšiu alebo najväčšiu krízu, akú kedy Slovensko zažilo a akú Európa už veľmi dlho nezažila, dá sa povedať 70 rokov, takže je to turbulentné obdobie, ale verím, verím, že to spolu zvládneme. Takže ďakujem veľmi pekne a prosím vás o podporu aj v prvom čítaní. (Potlesk.)
Hort, Milan, podpredseda NR SR (2011-05-27):
Ďakujem. Zhodnotiť rozpravu chce ešte aj pán poslanec Madej. Chcem vás ale informovať pred tým, než skončí tento bod, že ešte prerokujeme jeden bod, ktorý za skupinu poslancov bude predkladať pani poslankyňa Vášáryová a pani poslankyňa Aštaryová je tam spravodajca. A tým bodom potom preruším rokovanie Národnej rady. Nech sa páči.
Ďuriš Nicholsonová, Lucia, podpredsedníčka NR SR (2019-02-01):
Ďakujeme pekne, pán poslanec. Ja osobne vám ďakujem. A teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Gaborčákovej, aby predniesla spravodajskú informáciu k tomuto návrhu.
Laurenčík, Milan, podpredseda NR SR (2020-06-04):
Vážené panie poslankyne, vážení páni poslanci, otváram druhý rokovací deň 8. schôdze Národnej rady Slovenskej republiky. Na dnešnom rokovacom dni o ospravedlnenie požiadali: pán poslanec Ján Blcháč. Pristúpime k druhému čítaniu o vládnom návrhu zákona, ktorým sa dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov . Vládny návrh zákona je uvedený ako tlač 118. Výsledky rokovania výborov sú v tlači 118a. Prosím pána ministra školstva, vedy, výskumu a športu Slovenskej republiky, pána Branislava Gröhlinga, aby vládny návrh zákona odôvodnil. Pán minister, máte slovo.
Laurenčík, Milan, podpredseda NR SR (2021-05-11):
Pani poslankyňa Vaľová, chcete reagovať? (Reakcia z pléna.) Mali by ste si zatlačiť tlačítko. Nech sa páči, mate ďalšie dve minúty. Na reakciu, na faktické.
Rafaj, Rafael, poslanec NR SR (2011-09-13):
Ďakujem za slovo. Ja by som chcel pána poslanca Mikolaja doplniť vo svojej faktickej poznámke a rozvinúť tú problematiku, ktorú načrtol, a v súvislosti s fungovaním alebo skôr nefungovaním Úradu pre zahraničných Slovákov, na čo poukazuje už aj Svetové združenie Slovákov v zahraničí, a, pani premiérka, aj vás na to podľa mojich informácií upozornili, akým spôsobom pán Vetrák úrad riadi. Možno ho riadi aj preto tak, že naozaj prvýkrát, myslím, v histórii tento úrad pre kontakt s 2,5-miliónovou komunitou Slovákov v zahraničí riadi, nech mi prepáčia, ale obyčajný úradník, nominant menovaný, pán Nižňanský, hoci v minulosti to bol vždy minimálne člen vlády, ak nie priamo podpredseda vlády, ktorý túto problematiku zastrešoval. Na margo toho chcem povedať, že toto združenie zastrešuje sto spolkov z 24 krajín sveta. A predseda tohto úradu dokonca porušil aj uznesenie vlády, ktorá schválila koncepciu, strategický dokument o starostlivosti o našich krajanoch, keď prvýkrát v histórii nie je garantovaný, nie je naplánovaná garantovaná alokácia zdrojov. A tak sa pýtam: vyrába niekto z Úradu pre Slovákov žijúcich v zahraničí úrad proti Slovákom žijúcich v zahraničí? Lebo momentálne sa to tak deje. Tak prosím vás, pani premiérka, ak si vážime 2,5-miliónovú komunitu, zoberte si priamo úrad vy pod kuratelu a napravte túto situáciu.
Kotleba, Marian, poslanec NR SR (2020-12-17):
Poprosím vás, pán podpredseda, o čas, len nech mi neskáču do reči. (Prerušenie vystúpenia predsedajúcim.)
V. Veteška, podpredseda NR SR: (2005-01-18):
Zapnite, prosím, mikrofón pánovi Cuperovi, potom pánovi Hoptovi. J. Cuper, poslanec: Ďakujem pekne, pán predsedajúci. Pán podpredseda vlády nás tu ako viacero poslancov vládnej koalície ohuroval číselnými explikáciami a tvrdeniami, že teda nie je možné, jednoducho čísla nepustia, dostavať budovu Národného divadla a už tobôž ju prevádzkovať. Pán minister, nie všetkých spoločenských vecí mierou sú peniaze alebo čísla. Vy takisto ako ja zrejme poznáte teóriu spoločenskej efektívnosti, ktorú nevymyslel som ja, ale poľský vedec Tadeusz Kotarbiński. A vy ako ekonóm určite ste sa s ňou stretli. A Tadeusz Kotarbiński povedal, že efektívnosť alebo spoločenská efektívnosť mnohých vecí spoločenských sa musí posudzovať minimálne z troch hľadísk. Z prospešnosti, účelnosti a ekonomickosti. Ekonomickosť je vždy až na poslednom mieste, prvoradá je prospešnosť a účelnosť. Teda treba si postaviť, čo je pre tento národ prospešné alebo čo nie je preň prospešné. Tento národ nie divadlo ako budovu, ale inštitúciu Národného divadla ako kultúrnu, výsostne kultúrnu inštitúciu potrebuje. A ja sa pýtam, pán minister, kto má sa o túto inštitúciu, ktorá je tu od gréckych čias, starogréckych čias ako kultúrna inštitúcia, starať. Dnes nemáme mecénov, ktorí by stavali divadlá. Mohli by sme povedať, že aj oni kalkulovali s tým, že budú dávať na to alebo nebudú dávať na to peniaze alebo na to je a na ono nie je. Ak tu vznikol štát, plní isté funkcie. Jeho jednou z výsostných funkcií... (Prerušenie vystúpenia časomierou.)
V. Veteška, podpredseda NR SR: (2006-04-20):
P. Bódy, poslanec: Ďakujem za slovo, pán predsedajúci. Ctená snemovňa, vážení členovia vlády, chcem svoju faktickú poznámku adresovať predkladateľovi tohto pozmeňujúceho návrhu pánu Ondriašovi a požiadať ho, aby pri hlasovaní bod 1 a bod 5 vyňal na osobitné hlasovanie. Za takéto návrhy sme ochotní zahlasovať. K tomu, čo sa dotýka bodu 2 o miere poklesu a sčítavaní percent sekundárnych, terciárnych diagnóz. V takomto znení nie je možné o tom hlasovať. A takisto nie je možné meniť novelou zákona prechodné ustanovenia v bodoch 6 a 7. Prosto prechodné ustanovenia nie sú novelizovateľné. Práve preto vás žiadam, pán kolega, aby ste body 2 a 5 navrhli vyňať na osobitné hlasovanie a o ostatných bodoch aby sme hlasovali en bloc. Ďakujem pekne za pozornosť.
Blanár, Juraj, podpredseda NR SR (2021-06-24):
Pán poslanec Faič, môžete reagovať na faktickú poznámku.
Bugár, Béla, podpredseda NR SR (2018-02-06):
Vážené panie poslankyne, páni poslanci, chcem sa vás opýtať, či každý z vás, kto chcel, využil možnosť sa zúčastniť tajných volieb. (Reakcie z pléna.) Tak vyhlasujem tajné voľby za skončené. (Prestávka.) (Po prestávke.)
Krajčí, Marek, minister zdravotníctva SR (2020-05-12):
Ďakujem pekne. Vážený pán predseda, vážené panie poslankyne, vážení páni poslanci, cieľom predloženého materiálu je prijatie opatrení na zmiernenie negatívnych dopadov súvisiacich so šírením ochorenia COVID-19 na území Slovenskej republiky. Tento zákon reaguje na potreby aplikačnej praxe v dôsledku súčasnej situácie, dočasne upravuje vzťahy, práva a povinnosti v najzasiahnutejších oblastiach zdravotníctva, a to najmä v oblasti poskytovania zdravotnej starostlivosti a verejného zdravotného poistenia. Základnými témami navrhovanej úpravy sú: úprava nových druhov zdravotníckych zariadení, tzv. mobilných odberových miest, to sú miesta, kde sa odoberajú stery potenciálne pozitívnym pacientom na ochorenie COVID-19 a zároveň podľa nového sa tam budú môcť realizovať aj rýchlotesty. A takisto epidemiologických ambulancií a zákon rieši aj ich financovanie. Takisto témou navrhovanej úpravy je úprava dočasnej odbornej stáže občanov z tretích štátov, ktorí sú na území Slovenskej republiky, a v rámci pandémie majú záujem pomôcť zdravotníctvu Slovenskej republiky. Takisto zmeny sa týkajú aj sústavného vzdelávania zdravotníckych pracovníkov a rezidentského programu, nakoľko v tejto situácii pandémie COVID-19 je vzdelávanie zdravotníckych pracovníkov, sa nedá dobre realizovať a takisto aj rezidentský program nám stojí. Predĺženie platnosti poukazov na kúpeľnú liečbu, nakoľko mnohým pacientom nebolo umožnené nastúpiť na riadnu kúpeľnú liečbu, tak aby došlo k predĺženiu platnosti týchto poukazov aj po skončení mimoriadnej situácie a mohli si kúpeľnú liečbu v prípade, že je ešte stále indikovaná ošetrujúcim lekárom, realizovať. Takisto tento návrh zákona rieši zmeny v právach a povinnostiach zdravotných poisťovní poistencov v spôsobe úhrad poskytovateľom, čo je, samozrejme, veľmi dôležité, nakoľko ste určite zachytili, že poskytovatelia sú v súčasnosti riešení tzv. paušálnymi platbami na úrovni platby zdravotnej starostlivosti za minulý rok, takže aj toto treba momentálne dať do zákona. Takisto tento zákon realizuje zmeny v použití dopravných zdravotných služieb, najmä aby mohli vykonávať odbery v domovoch sociálnej starostlivosti, eventuálne u imobilných klientov a takisto poskytovať im zdravotnú starostlivosť v súvislosti s ochorením COVID-19. Takisto umožnenie poskytovania ambulantnej starostlivosti na diaľku prostredníctvom telekomunikačných služieb tzv. (potlesk v sále) telemedicína. (Zaznievanie gongu.) Ako iste viete, v súčasnosti, ako iste viete, v súčasnosti sa časť zdravotnej starostlivosti realizuje tým, že pacienti konzultujú u svojich lekárov prostredníctvom telefónu, eventuálne posielajú elektronickými kanálmi fotografie, ktoré si lekár vyžiada a dôležité je, aby aj toto bolo ukotvené v zákone, aby mohli mať preplatené tieto služby. Takisto zákon rieši odstránenie podmienky absolvovať preventívnu prehliadku za rok 2020 na účel úhrady za liečbu zubného kazu, nakoľko ako viete, stomatologické ambulancie do veľkej miery... (Potlesk v sále. Zaznievanie gongu. Prerušenie vystúpenia predsedajúcim.)
Kremský, Peter, poslanec NR SR (2022-11-09):
Ďakujem, pán predseda, zvolám zasadnutie výboru pre hospodárske záležitosti zajtra o 8.30 hod. v miestnosti č. 32. Ďakujem.
B. Bugár, podpredseda NR SR: (2005-05-11):
Otváram rozpravu a chcem vás informovať o tom, koľkí sa prihlásili ústne do rozpravy. Teda písomne do rozpravy za kluby pán poslanec Paška, potom pán poslanec Ševc, pán poslanec Bárdos, pán poslanec Kubovič, pán poslanec Heriban, pán poslanec Mečiar a pán poslanec Minárik. A okrem toho ešte tu mám písomné prihlášky siedmich pánov poslancov: pán poslanec Ondriaš, Žiak, Opaterný, Ivan Šimko, Tibor Mikuš, Miroslav Maxon a František Mikloško. Ako prvý vystúpi v rozprave predseda Národnej rady Slovenskej republiky. Pán predseda, nech sa páči, máte slovo.
Poliačik, Martin, poslanec NR SR (2019-05-17):
Som rád, že si mi to pripomenula. Ja teda byť v koži súčasnej ministerky školstva, ak toto je vec, ktorú si ona berie politicky na tričko bez ohľadu na to, že ako sa to sem dostalo, tak tu sedím. Veď dobre, tak nech je to poslanecký, nech je to poslanecký návrh, ale politicky to zastrešuje ministerka školstva. Tak obrovskú systémovú zmenu sem proste je nezodpovedné a neslušné nechať obhajovať, aj keď kvalitným, ale stále ansámblom poslancov a poslankýň. Veď prečo, prečo pani ministerka, keď je to vec, na ktorej jej záleží, za ktorú sa vie postaviť, tu teraz nie je? Ona sa môže prihlásiť do rozpravy kedykoľvek, ona tu môže sedieť, keby chcela. (Prerušenie vystúpenia predsedajúcim.)
Danko, Andrej, predseda NR SR (2019-12-05):
Ďakujem. Pán poslanec Bernaťák.
P. Hrušovský, predseda NR SR: (2003-12-04):
Páni poslanci, poprosím pána poslanca Janiša, ktorý bol poverený gestorským výborom, aby nás informoval o stanovisku gestorského výboru pri prerokúvaní tohto pánom prezidentom vráteného návrhu zákona. Nech sa páči, pán poslanec Janiš.
Žiga, Peter, podpredseda NR SR (2023-11-28):
Pán poslanec Jarjabek.
A. Belousovová, podpredsedníčka NR SR: (2009-06-17):
Prerušujem rokovanie o tomto bode programu. Ďalším bodom programu je prvé čítanie o návrhu poslancov Národnej rady Slovenskej republiky Lucie Žitňanskej, Pavla Freša a Tomáša Galbavého na vydanie zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov . Návrh zákona je uverejnený ako tlač 1116, návrh na jeho pridelenie na prerokovanie výborom máte v rozhodnutí č. 1137. Slovo dávam pani poslankyni Lucii Žitňanskej, aby návrh zákona uviedla. Nech sa páči.
P. Paška, predseda NR SR: (2007-09-12):
(Hlasovanie.) 139 prítomných, 130 za, 1 proti, 7 sa zdržalo, 1 nehlasoval. Konštatujem, že sme pridelili návrh zákona výborom a určili lehoty na prerokovanie. Pán poslanec Čech uvedie hlasovanie o vládnom návrhu zákona o geologických prácach (geologický zákon), tlač 357.
Kleinert, Dana, poslankyňa NR SR (2024-01-16):
Ďakujem, Zuzi, za tvoj príspevok v rozprave. Ja som už dnes povedala, že som tu nová v tomto volebnom období, ale teda musím povedať, že tak ako si niektorí ľudia píšu na Facebook, že vysoká škola života, tak ja stokrát môžem mať diplom, ale až počas týchto pár dní sa učím, čo to je naozaj život v podaní SMER-u, HLAS-u a SNS. Ale teda chcem podčiarknuť, že teda úplne dobré to nie je. Lebo ja som zo sveta, kde sa ctí odbornosť, kde sa ctí firemná či politická kultúra, kde sa ctia fakty a kde sa ctí profesionalita. A normálne že napríklad my v PS-ku naozaj a úprimne riešime a sme pripravení riešiť problémy ľudí na Slovensku. A to tak, že máme tému, preložený problém, zapoja sa odborníci, odborníčky, navzájom si veci konzultujeme, aj opozitnými názormi a nakoniec prídeme k riešeniu, ktoré je čo najlepšie. Ale to, čo tu ja vidím, to, čo tu ja tu vidím, je otrasné šlendriánstvo a najmä neúctu voči voličom a voličkám. Fakt by som chcela, aby to tí vaši voliči a voličky videli, aby vedeli, čo vy za ich peniaze tu robíte, za čo beriete plat a výhody poslanca. Je to nič. Nič. A to nič je ešte podčiarknuté tým, že je nanič. Vy ešte ani v tom nie ste dosť dobrí, aby to nič ste poriadne urobili. Ešte aj to nič je odfláknuté. Strašná hanba je toto! (Potlesk.)
Blanár, Juraj, podpredseda NR SR (2022-11-08):
Prezentujme sa a hlasujme. (Hlasovanie). Prítomných 133 poslancov, za hlasovalo 121, proti boli 11, zdržal sa 1, hlasovali všetci poslanci. Konštatujem, že sme schválili vládny návrh zákona, ktorým sa mení a dopĺňa, dopĺňajú niektoré zákony v súvislosti s rozvojom automatizovaných vozidiel. Ďakujem, pán spravodajca. A pristúpime k ďalšiemu hlasovaniu o bode číslo 62 schváleného programu, ktorým je druhé čítanie návrhu poslancov Kyselicu, Majorovej Garstkovej, Vonsa a Čekovského na vydanie zákona, ktorým sa mení a dopĺňa zákon č. 300/1993 Z. z. o mene a priezvisku (tlač 1175). Poprosím pani spravodajkyňu Martinu Brisudovú, aby za výbor pre verejnú správu a regionálny rozvoj uvádzala hlasovanie. Nech sa páči. (Hlasovanie o návrhu poslancov Národnej rady Slovenskej republiky Lukáša Kyselicu, Jany Majorovej Garstkovej, Petra Vonsa a Kristiána Čekovského na vydanie zákona, ktorým sa mení a dopĺňa zákon Národnej rady Slovenskej republiky č. 300/1993 Z. z. o mene a priezvisku v znení neskorších predpisov a ktorým sa menia niektoré zákony , tlač 1175.)
Kollár, Boris, predseda NR SR (2022-11-10):
Pristúpime k tretiemu čítaniu . Otváram rozpravu v rámci tohto čítania. Hlási sa niekto do rozpravy? Ak nie, vyhlasujem rozpravu za skončenú Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Zimenová, Zuzana, poslankyňa NR SR (2019-04-04):
Musím sa pridať ku svojim kolegom, ktorí kritizujú naozaj nedobre pripravený návrh zákona pani poslankyne Šimkovičovej, a súhlasím s tým, že ide o obmedzenie prostriedkov účastníkov konania týmto návrhom. A tak, ako si spomenul aj ty, pán poslanec Dostál, a ako spomenula aj pani poslankyňa Žitňanská, ja sa tiež domnievam, že tento návrh berie možnosť obrany rodičov, ak teda niektorý rodič nesúhlasí so znaleckým posudkom, tak ako bol vypracovaný a to je neprípustné. Mne to veľmi pripomína rovnakú alebo podobnú situáciu aj vo vzdelávaní, kde sú často rodičia stavaní do pozície ľudí, ktorí sa nemajú ako brániť v súvislosti s posudkami ohľadom špeciálnych výchovno-vzdelávacích potrieb ich detí so zdravotným znevýhodnením. Táto situácia je veľmi podobná a snaha oklieštiť súkromných znalcov aj v tejto veci, aj v návrhu pani poslankyne Šimkovičovej sa mi zdá v demokratickej spoločnosti nemiestna.
Ondruš, Branislav, poslanec NR SR (2011-12-01):
Ďakujem pekne, pán podpredseda. Pán kolega Poliačik, ja mám na to, čo, ja teda iba k jednej veci. Janka, môžem? Ja iba k jednej veci poviem, z toho, čo ste hovorili, a to je vlastne, že sme v tej katastrofálnej situácii. Ja som sa tomu už v tom svojom vystúpení podrobne nevenoval, ale musím vás upozorniť na to, že vlastne tu už niekoľkokrát, niekoľko rokov vláda, tento problém tu existuje dlhší čas a vláda ten problém riešila viackrát jednorazovou dotáciou, ktorou pomáhala prežiť týmto zariadeniam. Áno, ale ani toto nie je systémové riešenie, pretože toto má byť dočasné opatrenie na budúci rok, hej? Čiže opäť je to v podstate jednorazová dotácia. Rozdiel oproti minulému, predminulému, predpredošlému roku je iba v tom, že tá jednorazová dotácia, že bude vopred jasná na klienta, tá jednotlivá suma, podľa klienta, podľa zariadenia, podľa teda poskytovanej sociálnej služby, a rozdiel bude v tom, že tá akoby jednorazová dotácia bude garantovaná už teraz v zákone, hej? Ale ak je tu naozaj, uvedomte si, že v januári bude ešte stále tá istá vláda, ktorá je teraz, to znamená, že ak je tu naozaj politická vôľa pre budúci rok túto vec vyriešiť, to znamená dať istotu tým samosprávam, nie čakať s tou dotáciou až na jeseň, ale dať tú istotu už v januári, tak nič nebráni tomu, aby vláda vlastným rozhodnutím už v januári prijala rozhodnutie, ktorým prosto vyčlení tieto peniaze na dotácie a jednoducho, ten budúci rok môže byť už v januári vyriešený takýmto spôsobom, tak ako bol po minulé roky, len teda vždy to bolo riešené až v druhej polovičke roka, a nie na začiatku roka. A z tohto hľadiska naozaj poznáme iné riešenie, ktoré pre ten budúci rok zachráni tie sociálne zariadenia a nespôsobí im krach, o ktorom teda hovorí pán minister, hovoril vo svojich úvodných rečiach v prvom aj v druhom čítaní. A týmto pádom sa jednoducho, vieme to veľké pozitívum akoby toho zákona prosto zachovať a vyhnúť sa tým negatívam, o ktorých som hovoril.
Laurenčík, Milan, podpredseda NR SR (2022-02-25):
Prosím, prezentujme sa a hlasujme za pozmeňujúci návrh pána poslanca Dostála. (Hlasovanie.) Prítomných 121, za 83, proti 34, zdržali sa 4, hlasovali všetci. Konštatujem, že sme pozmeňujúci návrh pána poslanca Dostála schválili. Keďže sme v skrátenom legislatívnom konaní, sa nepoužijú obmedzenia na postúpenie návrhu zákona do tretieho čítania. Pristúpime k tretiemu čítaniu a otváram rozpravu v rámci tohto čítania. Hlási sa, prosím, niekto do rozpravy? Konštatujem, že nie. Vyhlasujem rozpravu za skončenú. Teraz pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Chren, Martin, poslanec NR SR (2015-11-20):
Ďakujem veľmi pekne. No, je to do veľkej miery pravda, pán kolega, čo ste povedali. Vládnej strane a poslancom sa podarila jedna taká veľká vec. Tá taktika sa volá, že hromozvod. To je, že dáme do zákona niečo, na čo sa všetci vrhnú, čo budú kritizovať, potom to na poslednú chvíľu stiahneme preč a prejdú v zákone úplne iné veci, ktoré sú oveľa zásadnejšie, ale o nich sa nedebatuje. V tomto prípade to boli dôchodky sudcov a prokurátorov a sú tu skryté v tomto zákone oveľa zásadnejšie a oveľa nebezpečnejšie veci. A mne je ľúto, že aj mnohí kolegovia, aj z opozície, možno nie úplne dostatočne na ne upozorňovali. Jedna je tá, o ktorej hovoríte vy. Ďalšia vec alebo ďalšie dve veci, ja mám tiež pozmeňujúci návrh na samostatné hlasovanie vyčlenené body 3 a 7. Jeden sa týka toho, že generálny prokurátor je absolútne nepostihnuteľný, pretože návrh na začatie disciplinárneho stíhania môže podať len sám na seba, inak ho nikto nemôže disciplinárne stíhať. To znamená, je to nedotknuteľný feudál podľa tohto návrhu zákona. A druhý návrh sa týka toho, že generálny prokurátor môže svojvoľne preradiť ktoréhokoľvek iného prokurátora na nižšiu prokuratúru, čo Benátska komisia, ku ktorej sa odvoláva aj SMER vo svojom programovom vyhlásení vlády, hovorí, že to je spôsob nátlaku a teroru na prokurátorov. Ak tieto dva body prejdú, spolu s tým, o ktorom ste hovorili vy, pán kolega, tak sa taktika hromozvodu absolútne podarila. Pretože sme nastúpili cestu k harabinizácii Generálnej prokuratúry, urobili sme z generálneho prokurátora, bez ohľadu na to, kto tam sedí, absolútneho feudála, ktorý môže robiť úplne čokoľvek a je nepostihnuteľný. A to celé sa podarilo vďaka tomu, najmä vďaka tomu, že to prekryla debata o 170-eurovom zvyšovaní dôchodkov prokurátorov. Čiže potvrdzujem vaše slová. Ďakujem.
Lipšic, Daniel, poslanec NR SR (2013-05-16):
Ďakujem. Ja by som na pána poslanca Hlinu nadviazal, pán predseda, s takou požiadavkou, žiadosťou na vás, ale najmä na pani podpredsedníčku Laššákovú, aby tu vždy bola pri hlasovaní, lebo potom zjavne, ak tu nie je, tak väčšina pléna nevie, ako má hlasovať, a musíme sa vracať do druhého čítania opakovane.
Bugár, Béla, podpredseda NR SR (2010-12-08):
Pán poslanec Číž, nech sa páči.
Blanár, Juraj, podpredseda NR SR (2021-07-01):
Pán poslanec Eduard Kočiš s faktickou poznámkou.
Jurinová, Erika, poslankyňa NR SR (2011-06-01):
Ďakujem. Zaujímavo sa to počúva, že naozaj všetci vítame túto debatu, čo aj ja vítam, ale vrátim sa k tomu, čo si, Igor, ty vravel, že ťa mrzí, že sme nenašli podporu práve v strane SaS. No a ako sa tu pozerám do pléna, tak vlastne tým, že tu sedia, tým prejavili, že vlastne nám dávajú tú podporu, aj keď s určitými výhradami. Ale teda naozaj by som rada podporiť tú myšlienku, aby sme sa možno nebáli začať s niečím iným, a potom tie ostatné novely, ktoré možnože sme pozabudli alebo nedotiahli, postupne by sa dotvorili. Možnože nie postupne, potom už naraz, ale predsa predpokladáme, že do troch mesiacov voľby nebudú. Ďakujem.
Grendel, Gábor, podpredseda NR SR (2023-06-22):
Osem faktických poznámok na vystúpenie pani poslankyne. Končím, deväť, končím možnosť prihlásiť sa s ďalšími. Ako prvý, prvá pani poslankyňa Lucia Drábiková.
Kuriak, Milan, poslanec NR SR (2022-11-08):
Ďakujem. Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru a tiež výboru pre hospodárske záležitosti.
Danko, Andrej, predseda NR SR (2019-11-26):
Poslanec Osuský.
Paška, Pavol, predseda NR SR (2014-07-02):
Ďakujem pekne, pán minister. Vyhlasujem obedňajšiu prestávku. (Prerušenie rokovania o 12.00 hodine.) (Pokračovanie rokovania o 14.00 hodine.)
Jaurová, Zora, poslankyňa NR SR (2024-06-26):
Ďakujem, pán predsedajúci. No ja vlastne mám iba samé otázky, že tu niekto hovorí, že tento zákon má nejaký legitímny cieľ. A aký je ten legitímny cieľ? Že ste ho podali pozmeňovákom pred koncom druhého čítania deň pred hlasovaním? Lebo ja ho nevidím nikde. Čo je ten legitímny cieľ? Povedzte! Že, pán poslanec Jarjabek hovorí, že na základe nejakých faktov. Aké sú tie fakty? Však prečo nám ich nepoviete? Prečo ste ich nenapísali do dôvodovej správy? Možno by sme to pochopili, že prečo to takto robíte. A čo sa týka toho, že ktoré projekty AVF podporuje a nepodporuje. Viete, ja som tu na začiatku spomínala to obdobie, kedy sa na Slovensku netočili žiadne filmy. A tomu predchádzalo vlastne také obdobie, keď minister Hudec povedal, že on bude podporovať iba dobré filmy. A výsledok bol, že neboli žiadne filmy. Lebo to proste tak funguje. Vy na to, aby nejaká krajina vyprodukovala tri-štyri excelentné filmy, musíte podporiť 50 priemerných a 30 podpriemerných, lebo tak funguje. To je proste kritická masa. Tak funguje audiovízia všade na svete. A kým my tu v Národnej rade budeme zabíjať draho platený čas poslancov tým, že budeme diskutovať o tom, aké projekty kultúrne má podporovať fond alebo nemá, tak my nikdy nebudeme robiť poriadne politiky. Lebo to nie je naša úloha. Naša úloha je robiť dobré zákony. Toto, čo ste predložili, je, to je výsmech legislatívnemu procesu, nie dobrý zákon. Ďakujem. (Potlesk.)
Nicholsonová, Lucia, podpredsedníčka NR SR (2016-06-07):
Ďakujeme aj my, pán poslanec. Na vaše vystúpenie chce reagovať jeden pán poslanec s faktickou poznámkou. Pán poslanec Kotleba, nech sa páči.
Glváč, Martin, podpredseda NR SR (2019-09-12):
Ďakujem. Ďalšia otázka je od pána poslanca Ondreja Dostála adresovaná ministrovi spravodlivosti Slovenskej republiky Gáborovi Gálovi a znie: „Starosta Vyšného Mirošova už štyri roky čelí súdnemu procesu v prípade spreneverenia peňazí, bezmála tridsaťkrát sa však už vyhol pojednávaniu v danej veci. Nie je tam priestor na to, aby ste disciplinárne zasiahli na miestne príslušnom súde?“ Ďakujem.
Cmorej, Peter, poslanec NR SR (2023-02-07):
Však ja som nekritizoval, že ste s tým pomáhali alebo že ste to písali, tak ono je lepšie, keď pozmeňováky o takomto rozsahu si netvorí poslanec sám, ale teda tvorí to legislatíva príslušného ministerstva. To som ja nekritizoval, len som teda chcel odpoveď na to, či som správne pochopil, v čom je tá zmena oproti dnešnému stavu, ale teda keďže ste ma ani nevyviedli z omylu, tak teda aj som to bral tak, že, že teda asi mám pravdu. A síce sa kolega Ondro Dostál neprihlásil, ale ja mám taký pocit, že prílepok to je v tom, že vy otvárate zrazu aj zákon o dani z príjmu, ktorý sa neotváral v pôvodnom zákone, takže technicky to je prílepok, pokiaľ sa nemýlim. Ďakujem.
P. Minárik, poslanec: (2003-09-09):
Predseda Národnej rady Slovenskej republiky rozhodnutím  č. 328 z 25. augusta 2003 pridelil návrh vlády na skrátené legislatívne konanie o vládnom návrhu zákona o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, tlač 372, na prerokovanie Výboru  Národnej rady Slovenskej republiky pre hospodárstvo, privatizáciu a podnikanie v termíne ihneď. Výbor Národnej rady Slovenskej republiky pre hospodárstvo, privatizáciu a podnikanie prerokoval predložený návrh vlády na svojej 14. schôdzi výboru dňa 8. septembra 2003. Výbor Národnej rady Slovenskej republiky pre hospodárstvo, privatizáciu a podnikanie súhlasil s predloženým návrhom vlády na skrátené legislatívne konanie o vládnom návrhu zákona o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov. V prijatom uznesení č. 165 odporučil Národnej rade Slovenskej republiky s predloženým návrhom vysloviť súhlas s tým, že Národná rada Slovenskej republiky prerokuje v skrátenom legislatívnom konaní vládny návrh tohto zákona s tým, že prvé, druhé i tretie čítanie sa uskutoční na 17. schôdzi Národnej rady Slovenskej republiky. Vážený pán predsedajúci, prosím, otvorte rozpravu.
Paška, Pavol, predseda NR SR (2013-05-22):
Chcete reagovať, pani poslankyňa? Nie. Takže pán poslanec Kuffa do rozpravy.
Blanár, Juraj, podpredseda NR SR (2021-11-12):
Pani poslankyňa, dovolím vás zastaviť, pretože my sme si to na poslaneckom grémiu vyjasnili, dôležitá je písomná forma a vy môžete doslovne ho prečítať bez toho, aby ste zdôrazňovali bodky, čiarky, úvodzovky, takže nech sa páči.
Hrnčiar, Andrej, podpredseda NR SR (2017-03-30):
Končím možnosť nahlásiť sa s faktickými poznámkami. Dve faktické poznámky na vystúpenie pána poslanca. Nech sa páči, pán poslanec Simon.
Kuriak, Milan, poslanec NR SR (2022-10-20):
Hlasovanie o tomto návrhu vládneho zákona bude budúci štvrtok o 11. hodine.
Blanár, Juraj, podpredseda NR SR (2022-09-23):
Ďakujem, pán spravodajca. Otváram všeobecnú rozpravu. Písomná prihláška je jediná za poslanecký klub SaS, poverený člen poslaneckého klubu pán Marián Viskupič, ktorý je, samozrejme, aj navrhovateľom a môže hocikedy vystúpiť. Ale viem, že vždy sa poctivo prihlásite. Takže dávam vám slovo a máte neobmedzený čas 30 minút. Avšak tento raz, keďže končíme o štrnástej, máte už len sedem minút. Takže nech sa páči.
Petrák, Ľubomír, poslanec NR SR (2010-11-03):
Ďakujem pekne za faktické poznámky, ctené kolegyne, kolegovia. Ja v podstate sa plne stotožňujem s faktickou poznámkou, ktorú povedala pani poslankyňa Tomanová, a nechcel som to viac rozoberať vo svojom diskusnom príspevku, ale považujem za potrebné zareagovať na pani poslankyňu Gibalovú. Pani poslankyňa, ja nespochybňujem vaše právo ako poslancov podať návrh zákona. To je absolútne v poriadku. To, čo tvrdím, je, že ak má vláda vrátený návrh zákona na dopracovanie a skupina poslancov predloží identický návrh zákona na ďalšej schôdzi bez dopracovania vo veci, ktoré mala vláda, tento návrh zákona, dopracovať, je to zo strany ministerstva práce a sociálnych vecí pohŕdaním Národnej rady Slovenskej republiky a s týmto nemôžem a nikdy nebudem súhlasiť. A nepovažujem to, alebo ak vy to považujete za novú politickú kultúru, tak s touto politickou kultúrou sa ja určite nestotožňujem. Ďakujem.
Laššáková, Ľubica, poslankyňa NR SR (2024-04-30):
Ďakujem pekne za slovo, pán predsedajúci. Prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2021-05-12):
Ďakujem. Na vaše vystúpenie evidujem tri faktické poznámky. Končím možnosť prihlásiť sa s faktickou poznámkou. Ako prvá vystúpi pani poslankyňa Lucia Drábiková. Nech sa páči.
P. Paška, predseda NR SR: (2009-04-28):
(Hlasovanie.) 131 prítomných, 129 za, 2 sa zdržali. Tieto body sme schválili.
Bugár, Béla, podpredseda NR SR (2016-04-26):
Na vystúpenie pána ministra s faktickými dvaja, končím možnosť sa prihlásiť a potom, pán poslanec, procedurálny. Takže, pán poslanec Budaj.
Susko, Boris, poslanec NR SR (2014-07-10):
Ďakujem za slovo, pán predsedajúci. Ja by som chcel zareagovať na druhú otázku pána poslanca Kolesíka položenú v rozprave. A to znamená, koho budeme trestať. Ak si prečítame text navrhovanej novelizácie Trestného zákona, tak tým páchateľom je ten, kto falšuje alebo pozmení identifikačné číslo vozidla a tak ďalej alebo teda dané zariadenie, ktoré počíta kilometre, alebo rovnako ten, kto vyhotoví, zaobstará technické prostriedky. Pri tom, čo som povedal, že je možné to dnes už postihovať trestným činom podvodu, je ten páchateľ ďaleko širšie vymedzený, pretože nie je možné postihnúť len toho, kto niekoho uviedol do omylu tým, že vykonal takúto zmenu, ale aj toho, kto tento omyl využil. Čiže keď niekto predáva to vozidlo a vie o tom, že tam boli stočené kilometre takzvane, tak takisto je trestne zodpovedný podľa trestného činu podvodu. Podľa vami navrhovanej právnej úpravy to tak nie je. Takže aj preto si myslím, že treba využiť existujúce právne nástroje, ktoré v právnom poriadku máme, a možno venovať sa viac prevencii a viac medializácii toho, že takéto konanie je trestným činom. A máme na to príklad z Českej republiky, ktorý na to môžeme krásne využiť pri medializácii. A nemyslím si, že takouto navrhovanou právnou úpravou to vieme vyriešiť. Ďakujem pekne za slovo.
Laurenčík, Milan, podpredseda NR SR (2020-04-20):
Ďakujem. Pán Kamenický, chcete reagovať? Nie. Ďakujem. Pán podpredseda, ešte v rozprave chcete vystúpiť? Nech sa páči, máte slovo.
Paška, Pavol, predseda NR SR (2014-02-12):
(Hlasovanie.) 141 prítomných, 59 za, 54 proti, 27 sa zdržalo, 1 nehlasoval. Návrh sme neschválili. Pán poslanec Blanár uvedie hlasovanie o návrhu uznesenia k zameraniu zahraničnej a európskej politiky na rok 2014, je to tlač 764. (Hlasovanie o návrhu uznesenia k zameraniu zahraničnej a európskej politiky Slovenskej republiky na rok 2014 , tlač 764.)
Mojš, Milan, poslanec NR SR (2017-09-07):
Vážený pán predsedajúci, v rozprave vystúpili štyria poslanci, avšak nebol podaný žiaden procedurálny návrh. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Galko, Ľubomír, poslanec NR SR (2015-12-08):
Poprosím minútu, keby ste mi dali.
Paška, Pavol, predseda NR SR (2014-06-11):
Kolegyne, kolegovia, budeme pokračovať v prerušenom rokovaní v rozprave. Pán poslanec Hraško, nech sa páči. (Ruch v sále.) Kolegyne, kolegovia, poprosím vás. Nech sa páči, pán poslanec. [Pokračovanie rokovania o návrhu skupiny poslancov Národnej rady Slovenskej republiky na vydanie zákona o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov , tlač 997.]
Budaj, Ján, poslanec NR SR (2019-09-13):
Ďakujem kolegovi Sopkovi. Naozaj, že vraj na východe nič nie je. Ako sme počuli, veru je. A, súdružky a súdruhovia zo SMER-u, na východe je vaše zrkadlo. Tam ste v závetrí, tam nie je bratislavské prostredie plné novinárov a plné nepríjemnej, často dráždivej verejnosti. Tam si trúfate ukazovať úplne svoju tvár a tvár Slovenska, aké si vy predstavujete. A teraz by som chcel ešte osobnejšie Mirovi Sopkovi povedať, že, žiaľ, to, čo on nechcel povedať. Pre ten spôsob, akým ste túto schôdzu otvárali a napokon otvorili, ste nás donútili, aby tento akt, ktorý má istú dôstojnosť a mal by mať istú vážnosť, to znamená mimoriadnu schôdzu Národnej rady kvôli odvolávaniu vlády alebo premiéra vlády Pellegriniho, zabránili ste tomu, aby bola táto rozprava vedená v štandardných podmienkach, to znamená za bieleho dňa, ale urobili ste z toho maratón nočného rokovania. Schválne, aby zostal otvorený koniec, aby ste už v utorok toto mali z krku, aby tu nebolo ani jedného novinára, vskutku nieto ich tu veľa, a slušní a pracovití poslanci, akým je aj Miro Sopko, ako asi nikto nespochybní, nemohli po ťažkom týždni odísť na ten východ, kde nič nie je. V jeho prípade tam je ešte to, že zajtra má krásnu rodinnú udalosť, ku ktorej mu týmto blahoželám, birmovku, tentoraz ale sa myslí naozajstná birmovka, lebo Miro Sopko je veriaci, to nie je birmovka a la Robert Fico... (Prerušenie vystúpenia časomerom.)
Laurenčík, Milan, podpredseda NR SR (2021-06-22):
Ďakujem. To bol posledný príspevok v rozprave k tomuto bodu, preto vyhlasujem rozpravu za skončenú. Chcem sa spýtať, či ešte chce zaujať k rozprave stanovisko pán navrhovateľ. Nechce. Pán spravodajca? Nech sa páči.